হেরফর্ট সিনড্রোম

হেরফর্ট সিনড্রোম হলো সারকয়ডোসিসের একটি বিরল প্রকাশ। এই রোগের লক্ষণের মধ্যে রয়েছে চোখের প্রদাহ (ইউভাইটিস), কর্ণমূল গ্রন্থির ফুলে যাওয়া, দীর্ঘস্থায়ী জ্বর, এবং কিছু ক্ষেত্রে, মুখীয় স্নায়ুর পক্ষাঘাত।

 কারণ 
হেরফর্ট সিনড্রোমের সঠিক কারণ এখনও সুনির্দিষ্টভাবে নির্ধারণ করা যায়নি। হেরফর্ট সিনড্রোমে আক্রান্ত রোগীদের মধ্যে ১৫% রোগীর কোনো নিকটাত্মীয়ও এই সিনড্রোমে আক্রান্ত থাকেন। একটি সম্ভাব্য ব্যাখ্যা হলো, এই সিনড্রোমটি কোনো একটি পরিবেশগত উপাদান এবং একটি বংশাণুগত প্রবণতার সমন্বয়ে ঘটে। মাইকোব্যাকটেরিয়াম এবং প্রোপিয়োনিব্যাকটেরিয়া প্রজাতি উভয়কেই পরিবেশগত উপাদান হিসেবে প্রস্তাব করা হয়েছে, যদিও এই বিষয়ে প্রমাণ এখনও অনিশ্চিত।

 রোগনির্ণয় 
যে সকল রোগীর পূর্বেই সারকয়ডোসিস ধরা পড়েছে, তাদের ক্ষেত্রে হেরফর্ট সিনড্রোমের প্রধান লক্ষণগুলি দেখে এই রোগ সম্পর্কে ধারণা করা যায়। এই লক্ষণগুলির মধ্যে রয়েছে প্যারোটাইটিস (কর্ণমূল গ্রন্থির প্রদাহ), জ্বর, মুখীয় স্নায়ু অক্ষমতা এবং অগ্রবর্তী ইউভাইটিস। কর্ণমূল গ্রন্থির প্রদাহের ক্ষেত্রে, লিম্ফোমা এর সম্ভাবনা বাদ দিতে অতাশ্রবণ-নির্দেশিত কলাস্থানিক পরীক্ষা ব্যবহার করা হয়। মুখীয় স্নায়ু অক্ষমতার অনেক সম্ভাব্য কারণ রয়েছে, যার মধ্যে রয়েছে লাইম রোগ, এইচআইভি, মেলকারসন-রোজেনথাল সিনড্রোম, শ্বানোমা, এবং বেল'স পালসি। হেরফর্ট সিনড্রোমে স্বতঃস্ফূর্ত উপশম দেখা যায়।

 চিকিৎসা 
সারকয়ডোসিসের চিকিৎসার মধ্যে রয়েছে কর্টিকোস্টেরয়েড এবং অনাক্রম্যতা-নিরোধক ওষুধ।

 প্রাদুর্ভাব 
মার্কিন যুক্তরাষ্ট্রে, সারকয়ডোসিসের প্রাদুর্ভাব প্রায় শ্বেতাঙ্গদের মধ্যে ১০০,০০০-এ ১০ জন এবং কৃষ্ণাঙ্গদের মধ্যে ১০০,০০০-এ ৩৬ জন। সারকয়ডোসিসে আক্রান্তদের মধ্যে ৪.১% থেকে ৫.৬% রোগীর মধ্যে হেরফর্ট সিনড্রোম দেখা যায়।

 ইতিহাস 
এই রোগটি প্রথম বর্ণনা করেছিলেন ১৯০৯ সালে ডেনিশ চক্ষু বিশেষজ্ঞ ক্রিশ্চিয়ান ফ্রেডেরিক হেরফর্ট, যার নামানুসারে এই সিনড্রোমের নামকরণ করা হয়েছে। প্রাথমিকভাবে এটিকে মাম্পসের কারণে বলে মনে করা হতো, কিন্তু সুইডিশ চিকিৎসক ইয়ান জি. ওয়ালডেনস্ট্রোম-এর ১৯৩৭ সালের পরবর্তী গবেষণার পর, এটিকে সারকয়ডোসিসের একটি স্বতন্ত্র প্রকাশ হিসেবে শ্রেণীবদ্ধ করা হয়।

 আরও দেখুন 
 ডারিয়ার-রৌসি রোগ
 সারকয়ডোসিস
 ত্বকের রোগের তালিকা

 টীকা 


 তথ্যসূত্র 

 বহিঃসংযোগ 

বিষয়শ্রেণী:মনোসাইট- এবং ম্যাক্রোফেজ-সম্পর্কিত চর্মীয় অবস্থা
বিষয়শ্রেণী:অনাক্রম্যতা-সংক্রান্ত রোগ
বিষয়শ্রেণী:চক্ষুকে প্রভাবিতকারী সিনড্রোম
বিষয়শ্রেণী:মুখীয় স্নায়ু রোগ
বিষয়শ্রেণী:স্নায়ুতন্ত্রকে প্রভাবিতকারী সিনড্রোম